आज आह्वान गरिएको नेपाल बन्दका क्रममा देशभर नेपाल कम्युनिस्ट पार्टीका नेता कार्यकर्ता गिरफ्तार पर्ने क्रम रोकिएन । दुई दर्जनभन्दा बढी संख्यामा जिल्ला तहका जनवर्गीय संगठन र जिल्ला पार्टीका नेता कार्यकर्तालाई प्रहरीले गिरफ्तार गरेको छ ।
सोही क्रममा नेकपाका घोडाघोडी नगरपालिका नगर ईन्चार्ज छविलाल ओली घर्तीलाई प्रहरीले गिरफ्तार गरेको छ । बन्दका क्रममा खटिएका बेला भेटिएपछि गिरफ्तार गरिएको प्रहरीले जनाएको छ ।
घर्तीलाई जिल्लाको सिम्थरीबाट गिरफ्तार गरेको इलाका प्रहरी कार्यालय सुखडले जनाएको छ । बन्दका कारण कैलालीमा यातायात, शिक्षण संस्था, कलकारखाना, उद्योग, बजार बन्द रहे ।
घर्तीलाई गिरफ्तार गरिएको भन्दै नेकपा कैलालीले उनलाई निसर्त तत्काल रिहा गर्न सरकारसँग जाेडदार माग गरेको छ । रिहा नगरिए संघर्षका कार्यक्रम घोषणा गर्न बाध्य हुने चेतावनी समेत उसले दिएको छ ।
प्रधानमन्त्रीको परराष्ट्र सल्लाहकारमा भट्टराई र प्रमुख स्वकीय सचिवमा भण्डारीः यी हुन् आजको मन्त्रीपरिषदका निर्णयहरु
गोदावरी फूलको व्यवसायीक विकास, बिस्तार तथा प्रबद्र्धन गर्ने उदेश्यले गोदावरी फूलको प्रतियोगितात्मक प्रदर्शनी सुरु